رفیق النبی

رفیق النبی کا شمار بنگلہ دیش کے ممتاز آرٹسٹ اور کارٹونسٹوں میں ہوتا ہے۔ پیار سے رفیق النبی کو رانابی بھی کہا جاتا ہے۔ کارٹون بنانے کے فن میں توکئی آپ کا بہترین تخلیقی کردار ہے۔ اس کردار کے ذریعے رقیق النبی ڈھاکہ کی گلی کوچوں میں رہنے والے غریب بچوں کی کسمپرسی کی کیفیت کو کارٹون کی شکل میں معاشرے اور حکومت کے سامنے رکھتے ہوئے ان کے مسائل کے حل کرنے میں اہم کردار ادا کیا ہے۔ بنگلہ دیش کے یہ بے شمار بچے اسکول جانے کی بجائے کچرہ چننے میں مصروف ہیں جو حکومت اور معاشرے دونوں کے لیے کسی لمحہ فکر سے کم نہیں، رفیق النبی نے اپنے کارٹون کیریکٹر کے ذریعے ان بچوں کے حقوق کی بات کی ہے ۔ انہوں نے بنگلہ دیش کے روزنامہ پروتھوم آلو نامی اخبار کے لیے بے شمار کہانیاں لکھی ہیں جن میں بچوں کے حقوق کی بات کی گئی ہے ۔

کیرئیر 
رفیق النبی بنگلہ دیش کے ضلع نواب گنج میں 1943ء میں پیدا ہوئے۔
۔ انہوں نے پوگوز اسکول ڈھاکہ سے گریجویشن کیا۔ بعد ازاں انہوں نے بنگلہ دیش کالج آف آرٹس جسے بعد میں جامعہ ڈھاکہ کا انسٹی ٹیوٹ آف آرٹس میں ضم کیا گیا۔ یہاں انہوں نے زین العابدین اور قمرالحسن جیسے ممتاز آرٹسٹوں کی زیرنگرانی تعلیم حاصل کی۔ رفیق النبی نے 1962ء-64ء کے دوران میں ایشیا فاونڈیشن سے سکالرشپ حاصل کی۔ گریجویشن مکمل کرنے کے بعد رفیق النبی نے اسی انسٹی ٹیوٹ میں بطور فیکلٹی خدمات انجام دیں۔ اس کے بعد اعلٰی تعلیم حاصل کرنے کی غرض سے برطانوی حکومت کی سکالرشپ پر وہ 1973ء – 1976ء ایتھنز چلے گئے ۔

حقوق اطفال 
رفیق النبی اپنے کارٹون کیریکٹرز کے ذریعے بنگلہ دیش میں بچہ مزدوری کے خلاف کارٹونی جدوجہد میں عالمی سطح پر شہرت رکھتے ہیں انہوں نے حقوق اطفال کے لیے آگاہی مہم بذریعہ کارٹون شروع کر کے بچوں کے ساتھ ساتھ بڑوں میں بھی یکساں مقبول ہیں اور حکومت بنگلہ دیش نے رفیق النبی کی جدوجہد کو سراہتے ہوئے بے شمار بنگالی بچوں کوکچرہ چننے اور بچہ مزدوری سے ہٹا کر ان کی تعلیم کے بندوبست میں مدد کی ہے۔

ایوارڈز 
 ایکوشے پاڈاک (1993)

حوالہ جات 

1943ء کی پیدائشیں
بقید حیات شخصیات
بنگالی شخصیات
بنگلہ دیشی مصور
ضلع چپائی نواب گنج کی شخصیات
ڈھاکہ یونیورسٹی کا تدریسی عملہ
Short description is different from Wikidata